Gwasanaeth Cyhoeddus Cymru Gyfan: Cynhadledd Coetsio Gogledd Cymru
Dyddiad: Dydd Iau, 21/11/2019
Ymunwch â Academi Wales yng Nghynhadledd Coetsio Gogledd Cymru, Gwasanaeth Cyhoeddus Cymru Gyfan, i glywed ymarferwyr blaenllaw ac academyddion ym maes hyfforddi. Mae'r gynhadledd wedi'i hanelu at ymarferwyr hyfforddi a mentora yn y sector cyhoeddus a'r trydydd sector.
Mae hefyd yn gyfle gwych i chi rwydweithio a rhannu arferion da gyda hyfforddwyr eraill o bob rhan o Wasanaeth Cyhoeddus Cymru.
Mae Academi Wales yn falch o gynnwys Sara Lodge, cyd-gyfarwyddwr Beehive Coaching and Leadership Development, yn rhaglen eleni. Mae Sara'n ymgynghorydd, yn hwylusydd ac yn oruchwylydd hyfforddi profiadol.
Hyfforddodd fel Dadansoddwr trafodaethol (TA) clinigol a bu'n ymarfer fel therapydd dan hyfforddiant, cyn canolbwyntio ar waith sefydliadol, ac mae dadansoddi trafodaethol yn parhau i fod yn fethodoleg sylfaenol y tu ôl i'w dulliau o hyfforddi a goruchwylio. Mae gan Sara ddiddordeb mewn gwthio ffiniau hyfforddi, gan gynnwys defnyddio model goruchwylio ymwybyddiaeth ofalgar, a gweithiodd gyda Phrifysgol Bangor i greu'r model hyfforddi Cymraeg, CADOG.